Samuel Beckett

Samuel Barclay Beckett (født 13. april 1906 i Dublin, død 22. desember 1989 i Paris) var en anglo-irsk-fransk forfatter og dramatiker.


== Liv og virke ==


=== Bakgrunn ===
Familien Beckett var medlemmer av den anglikanske Church of Ireland. Deres hjem, Cooldrinagh i Dublin-forstaden Foxrock, var et stort hus med have og tennisbane, som Samuels far hadde bygget i 1903. 
Samuel Beckett var sønn av William Frank Beckett og Maria Jones Roe.  Faren var oppsynsmann og nedstammet fra hugenotter, og moren var sykepleier. Foreldrene giftet seg i 1901. Året etter ble Samuels eldre bror Frank Edward Beckett født. Begge foreldrene var 35 år gamle da Samuel ble født i 1906.I 1919 begynte Beckett på Portora Royal School i Enniskillen i County Fermanagh (som Oscar Wilde også hadde gått på). Beckett utmerket seg i cricket og skulle senere spille for Dublin Universitys lag.Beckett ligger begravet på Montparnasse-kirkegården i Paris. 


=== Forfatterskap ===
Blant hans tidlige arbeider finnes lyrikk og prosa skrevet på engelsk, men etter et oppgjør med sin mor i 1937 flyttet han til Paris og begynte å skrive på fransk. (Senere flyttet han fra Paris til Provence.) Resten av livet vekslet han på å skrive på fransk og engelsk, og oversatte også stort sett alle sine verker mellom disse to språkene. 
Det absurde teaters gjennombrudd regnes for å ha kommet med Becketts Mens vi venter på Godot i 1952. (Stykket fikk tittelen Vente på Godot i Nationaltheatrets oppsetning i 2005.) Beckett anses for å være en av de fremste absurde forfatterne, sammen med Eugène Ionesco og Jean Genet. Han ble tildelt nobelprisen i litteratur i 1969. I 1984 fikk han tittelen «Saoi», Den vise, av den irske kunstnersammenslutningen Aosdána.


== Motstandsarbeid under 2. verdenskrig ==
Under andre verdenskrig deltok han aktivt i den franske motstandsbevegelsen og ble tvunget til å flykte til Roussillon i Syd-Frankrike for å unngå nazistene. Han fortsatte motstandsarbeidet der og ble etter krigen tildelt Croix de Guerre, krigskorset, og Medaille de la Résistance, motstandsbevegelsens medalje.


== Utvalgte verker skrevet på fransk ==
1951 Molloy (roman)
1951 Malone meurt (roman; engelsk: Malone Dies; norsk Malone dør)
1952 En attendant Godot (drama i to akter; engelsk: Waiting for Godot; norsk Mens vi venter på Godot eller Vente på Godot)
1953 L'Innommable (roman; engelsk: The Unnamable; norsk Den unevnelige)
1955 Nouvelles et textes pour rien (noveletter; engelsk: Stories and Texts for Nothing)
1957 Fin de partie (drama i en akt; engelsk: Endgame; norsk Sluttspill)
1961 Comment c'est (roman; engelsk: How it is)
1967 Têtes-mortes (noveletter)
1970 Premier Amour (novelle skrevet 1945)
1970 Mercier et Camier (roman skrevet 1946)
1978 Pas, etterfulgt av Quatre esquisses (drama)
1979 Poèmes
1981 Mal vu mal dit (kortprosa; engelsk Ill seen ill said; norsk Vagt sett vagt sagt)
1982 Catastrophe (drama dedisert til Václav Havel)


== Utvalgte verker skrevet på engelsk ==
1930 Whoroscope (dikt)
1934 More Pricks than Kicks (noveletter)
1935 Echo's Bones and Other Precipitates (dikt)
1938 Murphy (roman)
1953 Watt (roman)
1957 All That Fall (drama; fransk: Tous ceux qui tombent)
1957 From an Abandoned Work (fransk: D'un ouvrage abandonné)
1958 Krapp's Last Tape (drama; fransk: La Dernière bande; norsk Krapps siste spole)
1959 Embers (fransk: Cendres)
1961 Happy Days (drama; fransk: Oh ! les beaux jours; norsk Lykkelige dager)
1962 Words and Music (hørespill; fransk: Paroles et musique)
1963 Play (drama; fransk: Comédie)
1967 Eh Joe (drama for fjernsyn, skrevet april-mai 1965)
1969 Breath (drama; fransk: Souffle (er hevdet å være både tidenes korteste stykke og en spøk fra Becketts side)
1973 Not I (drama; fransk: Pas moi)
1976 That Time (drama; fransk: Cette fois)
1976 Footfalls (drama; fransk: Pas)
1976 Ghost Trio (drama for fjernsyn, akkompagnert av Largo fra Femte trio for piano (The Ghost) av Beethoven; fransk: Trio fantôme)
1977 ...But the Clouds... (drama for fjernsyn)
1980 Company (kortprosa; fransk Compagnie; norsk Selskap)
1982 A Piece of Monologue (drama skrevet 1979 for David Warrilow)
1981 Ohio Impromptu
1981 Rockaby (drama; fransk: Berceuse – ordet «berceuse» betyr bånsull eller godnattsang)
1984 Quad (drama)
1984 Nacht und Traüme (drama, akkompagnert av de syv siste taktene av Schuberts lied Nacht und Traüme)
1984 What Where (drama)
1984 Worstward Ho (kortprosa; ikke oversatt til fransk før etter Becketts død; norsk Videre verstover (1993)), gjendiktet av Morten Claussen


== Beckett i NRKs Fjernsynsteatret ==
Fjernsynsteatret har flere ganger vist norske oppsetninger av Becketts stykker. Flere av disse er (per 2018) tilgjengelige på NRKs nettsider:

1963: Krapps siste spole , oversatt av Nils Braanaas. I rollen som Krapp: Sverre Hansen. Scenograf: Herman Bendixen. Instruktør: Pål Løkkeberg. Sendt første gang 24. oktober 1963.
1965: Mens vi venter på Godot , oversatt av Lisa Thomas Olsen. I rollene: Arne Bang-Hansen (Estragon), Sverre Hansen (Vladimir), Henki Kolstad (Pozzo), Per Lillo-Stenberg (Lucky), Henrik Lund (En gutt). Instruktør: Arne Thomas Olsen. Sendt første gang 16. februar 1965.
1969: Sluttspill , oversatt av Erling Christie. I rollene: Per Gjersøe (Hamm), Rolf Søder (Clov), Frimann Falck Clausen (Nagg) og Else Heiberg (Nell). Instruktør: Kirsten Sørlie. Sendt første gang 6. mai 1969.
1974: Deilige dager , oversatt av Kirsten Sørlie. I rollene: Randi Koch (Winnie), Sigmund Simonsen (Willie). Musikk: Egil Kapstad. Instruktør: Jon Heggedal. Sendt første gang 5. mars 1974.
1977: Kva Joe? , oversatt av Bjørn Endreson. I rollene: Gisle Straume (Joe), Tordis Maurstad (Stemma). Instruktør: Bjørn Endreson. Sendt første gang 10. mai 1977.


== Referanser ==


== Eksterne lenker ==
(en) Samuel Beckett – kategori av bilder, video eller lyd på Commons 
(en) Samuel Beckett på Internet Movie Database 
(no) Samuel Beckett hos Nationaltheatret 
(sv) Samuel Beckett i Svensk Filmdatabas 
(da) Samuel Beckett på Filmdatabasen 
(fr) Samuel Beckett på Allociné 
(en) Samuel Beckett på AllMovie 
(en) Samuel Beckett hos The Movie Database 
(en) Samuel Beckett hos Internet Broadway Database 
(en) Samuel Beckett på Discogs 
(en) Samuel Beckett på MusicBrainz 
(en) Samuel Beckett – ESPNcricinfo.com